cyanic-selkie/wikianc huggingface dataset:
יהושע הלוי (ציטרון)
בארץ ישראל ובמדינת ישראל
לאחר הגיעו לארץ ישראל הצטרף יהושע הלוי לאצ"ל; כינויו במחתרת היה "איתמר"; ועבד כלוטש יהלומים בנתניה. בגלל פעילותו באצ"ל הוא הפך למבוקש על ידי המשטרה הבריטית. ב-1947, הצטרף לפעילות אנשי ההעפלה בגרמניה.
אוניברסיטת דלהי
היסטוריה
אוניברסיטת דלהי הוקמה בשנת 1922 באמצעות חוק של האספה המחוקקת המרכזית של הראג' הבריטי. באותה העת פעלו רק ארבע מכללות בעיר כולה. בעת פתיחתה, פעלו באוניברסיטה רק שתי פקולטות (אמנויות ומדעים) עם 750 סטודנטים בסך הכל. בסוף שנות ה-30 החלו לימודים לתואר שני, וכן הוקמו מעבדות.
יונתן פארדס
סגן אלוף עולם
באליפות העולם שנערכה בקאזאן, רוסיה בשנת 2015 זכה פארדס במדליית כסף, בתחרות ממקפצה של 27 מטר, בתוצאה של 596.45 נקודות, אחרי גארי האנט (629.30 נקודות) ולפני ארטם סילצ'נקו מרוסיה (593.95 נקודות).
דיקייטר (אלבמה)
לאחר המלחמה
על חורבותיה של דיקייטר שלאחר המלחמה, צמחה ממערב למסילות הברזל עיר חדשה בשם "דיקייטר החדשה" (New Decatur). עיר זו נוסדה ב-1887 והתאגדה ב-1889. אף על פי כן, תושבי דיקייטר הישנה סלדו מהעיר החדשה, שנוסדה ויושבה על ידי אנשים שעברו לאזור ממדינות הצפון. האיבה שעמדה בבסיס הקמתה של דיקייטר החדשה הובילה בספטמבר 1916 למהלך לשינוי שמה ל"אולבני" (Albany), על שמה של אולבני, בירת מדינת ניו יורק. הדחיפה למיזוג שתי הערים נבעה מהצורך בהקמת גשר במקום המעבורת שקישרה בין שתי גדות נהר הטנסי. מועדון הקיווניס (Kiwanis) המקומי נוסד כך שהיה איזון מוחלט בין חברי שתי הערים כדי לגייס את המאמצים לגרום למדינה לבנות את הגשר. ב-1925 התמזגו שתי הערים לעיר אחת שהוחזר לה השם הישן, דיקייטר. עד היום קיימים הבדלים מהותיים בין שני הצדדים של העיר. שתי הערים התפתחו בצורה שונה ובתקופות שונות. הצד המזרחי של העיר נוטה להיות בעל אופי יותר "פרברי" ומסורתי, בעוד שהחלק המערבי הוא בעל אופי "מטרופוליני" ומודרני יותר.
בניין ה"סטייט בנק" הישן, השוכן בשולי מרכז העיר ושנבנה ב-1833, הוא מבנה הבנק העתיק ביותר באלבמה. בריכת הגלים הראשונה בארצות הברית נפתחה בדיקייטר והיא עדיין פעילה. דיקייטר מתנאה ברובע הגדול ביותר בכל ערי אלבמה שבנוי בסגנון הוויקטוריאני. בעיר גם שוכן בית האופרה העתיק ביותר באלבמה.
Don't Start Now
רקע וכתיבה
בניו זילנד קיבל השיר את תואר הזהב על מכירות של למעלה מ-15,000 עותקים.
אוניברסיטת אינדונזיה
אוניברסיטת אינדונזיה (באינדונזית: Universitas Indonesia, או בקיצור UI) היא אוניברסיטה ציבורית בערים דפוק שבמערב ג'אווה וג'קרטה שבאינדונזיה. זהו אחד המוסדות האקדמיים הוותיקים והיוקרתיים באינדונזיה ובדרום מזרח אסיה. בדירוג האוניברסיטאות העולמי של QS משנת 2019, אוניברסיטת אינדונזיה מדורגת במקום הראשון באינדונזיה, במקום ה-57 באסיה ובמקום ה-292 בעולם.
התזמורת הקאמרית של חיל החינוך והנוער
בנובמבר 2011 חזרה התזמורת לעבוד אחרי מספר שנים שלא פעלה, לשלושה קונצרטים בניצוחו של אייל עין הבר. באחד הקונצרטים התארחה הזמרת רוני דלומי, שהייתה חיילת באותה עת, וביצעה כמה משיריה בליווי התזמורת.
התאבדות
התאבדות היא פעולה שבה אדם שם קץ לחייו ומביא למותו בכוונה תחילה.
ההערכות מדווחות על כ-800,000 בני אדם המתים כל שנה כתוצאה מהתאבדות בקרב כלל אוכלוסיית העולם, מספר הגבוה ממקרי המוות הנגרמים ממלחמות ומקרי רצח. בעולם המערבי, אחוז המתאבדים גבוה משמעותית (פי 3.5 ויותר) בקרב גברים לעומת נשים, על אף שבקרב נשים מתבצעים יותר ניסיונות התאבדות. השיעור גבוה במיוחד בקרב צעירים ומתבגרים בגילאי 15–30, ובקרב זקנים בני 70 ומעלה. נהוג למדוד את המתאבדים בכמות לכל 100,000 אנשים, כאשר בעולם כולו הממוצע עומד על כ-12 לכל 100,000 אנשים.
גורמי סיכון להתאבדות וגורמים מגוננים
ב.    גיל:  בקבוצות גיל מסוימות יש יותר ניסיונות מאשר באחרות. נוער בגיל בי '' ס, וצבא, וגם אנשים מבוגרים (65+).
ה.    היסטוריה של קשיים משפחתיים: התעללות, ניצול מיני, נטישה, הזנחה.
ג. גישת חיים אופטימית.
ד. חוויה (סובייקטיבית) של רווחה
התאבדויות בקרב להט"ב
נמצא כי בריונות כלפי בני נוער ואלימות נגד להט"ב הנובעת לעיתים מסטריאוטיפים על להט"ב, הם גורמים התורם להתאבדויות רבות, גם אם לא כל ההתקפות התייחסו באופן ספציפי לנטייה המינית או לזהות המגדרית של המותקפים. לאחר סדרה של התאבדויות בתחילת שנות ה-2000, תשומת לב רבה התמקדה יותר בסוגיות ובגורמים הבסיסיים, במאמץ להפחית את ההתאבדויות בקרב בני הנוער המוגדרים כלהט"ב. מחקר של "פרויקט הקבלה המשפחתית" ציין כי "קבלה של הורים, ואפילו הבעת נייטרליות ביחס לנטייה המינית או זהותם המגדרית של ילדיהם" יכולות להוריד את שיעור האובדנות.
היחס להתאבדות
ההתאבדות היא אחת הסוגיות החשובות בפילוסופיה, וכבר אפלטון דן בה בשני חיבורים - ושולל אותה, למעט ארבעה מקרים יוצאי דופן. הפילוסוף המודרני הראשון שהתייחס להתאבדות בחיוב הוא ג'ון דון, במסה בִּיאַתָאנַטוֹס (1607). נושא ההתאבדות ריתק גם את האקזיסטנציאליסטים במאה העשרים. אלבר קאמי, בפתיחת ספרו המיתוס של סיזיפוס, מצהיר כי "ישנה רק שאלה פילוסופית אחת רצינית, והיא איבוד-עצמי-לדעת. לשפוט האם החיים ראויים או אינם ראויים שנחיה אותם פירושו לענות על השאלה הבסיסית של הפילוסופיה".
ביהדות
יש מצבים קיצוניים שבהם התורה מצווה על אדם למות על קידוש השם ולא להסכים לעבור עבירה. למשל, אם יוכרח אדם לעבור על אחת משלושת העבירות החמורות: עבודה זרה, גילוי עריות ושפיכות דמים - ייהרג ואל יעבור. בפרוש התוספות למסכת עבודה זרה מצוטט רבנו תם שקובע שמצוה להתאבד אם האדם חושש שלא יעמוד בייסורים וייכנע ללחץ לעבור על איסור המוגדר "ייהרג ואל יעבור".
גבת תחתית
המקום נבחר עקב קרבתו למסילת העמק ולצירי תנועה. ערב מלחמת העולם השנייה (סוף 1937) הוקם במקום על ידי הבריטים מנחת מטוסים מאולתר שהוסב לשדה תעופה (1941) רמת דוד, שלימים הפך להיות בסיס חיל האוויר ברמת דוד.
קישורים חיצוניים
ביטאון חיל האוויר - גיליון 154, דצמבר 2003 - רמת דויד
הארמייה השלישית (האימפריה הגרמנית)
היסטוריה
ב-12 בספטמבר 1914 פרש מתפקידו מפקד הארמייה פון האוזן, והוחלף על ידי גנרל קרל פון איינם, שפיקד על הארמייה עד לסיום המלחמה.
ב-26 בספטמבר 1918 הותקפה הארמייה על ידי חיל המשלוח האמריקני במסגרת מתקפת מז-ארגון, ובשל כך נאלצה לסגת צפונה זמן קצר לפני סיום המלחמה.
אנה אסינגר
פעילותה בתקופת השואה
בנובמבר 1938 נתבקשה אסינגר לארגן את מחנה דוברקורט לקליטת הילדים הפליטים. המחנה שימש תחנת מעבר עבור אלפי ילדים שהגיעו בקינדרטרנספורט. חלק מהילדים נקלטו בקרב משפחות אומנה והאחרים נשלחו לבית הספר באונס קורט בניהולה. עד 1943 מצאו כ-500 ילדים בית חדש בבית ספר זה.
סבטלנה דמידוב
חייה
נשואה לשחקן ישראל דמידוב ולהם שלושה ילדים.
דילול
משוואת טיהור חדרים הבסיסית
המשוואה המתמטית לזמן שייקח היא:
מבצע קוטג'
תוכנית הפלישה וביצועה
ב-17 באוגוסט, בזמן שהספינה USS Abner Read שטה בקרבת האי, היא נפגעה ממוקש יפני שהושאר במקום. 71 חיילים אמריקאים נהרגו בתקרית זו, ו-47 נוספים נפצעו.
במהלך שני ימי הלחימה, נהרגו בסך הכול 313 חיילים אמריקאיים וקנדים. מלבד האש הידידותית והתקרית בספינה, אחת מסיבות המוות המובילות הייתה מחלות שנבעו מהתנאים הקשים ששררו באי, לרבות רגל חפירות, שממנה מתו יותר ממאה חיילים. מלבד הסיבות האמורות, החיילים נפגעו גם ממוקשים, מלכודות, פצצות מתוזמנות, פיצוצי תחמושת מקריים, תאונות דרכים, פיצוצי נפלים ופציעות שונות שנבעו מהתנאים באי.
המרכז הרפואי של אוניברסיטת טקסס סאות'ווסטרן בדאלאס
המרכז הרפואי של אוניברסיטת טקסס סאות'ווסטרן בדאלאס (באנגלית: University of Texas Southwestern Medical Center) הוא מרכז מחקרי ולימודי ציבורי בדאלאס, טקסס שבארצות הברית. במרכז עובדים כ-13,568 עובדים ו-2,445 חברי סגל. בבית החולים יש למעלה מ-2.7 אשפוזים בשנה (מה שהופך אותו גם לבית החולים הגדול בטקסס). רופאי בית החולים מתמקצעים בלמעלה מ-80 התמחויות. בכל שנה ישנם כ-360,000 מקרים בחדרי המיון. בעבר לימדו או למדו במרכז זוכי פרס נובל מייקל סטוארט בראון, ג'וזף גולדשטיין, יוהאן דייזנהופר, אלפרד גילמן, לינדה באק, ברוס בויטלר ותומאס סודהוף.
אלפה קונדה
מועמד לנשיאות ב-1993 וב-1998
בבחירות הנשיאותיות הבאות שחלו בדצמבר 1998 הציג אלפה קונדה שוב את מועמדותו אך נחטף ונאסר ללא משפט עד ליום סיום הבחירות. הגנרל לנסנה קונטה ניצח בסיבוב הראשון של הבחירות עם 56.1% מהקולות, בעוד מועמד אחר, ממאדו בויה בא, זכה ב-24.6%. ב-16 בדצמבר 1998, כיומיים לאחר הבחירות, מנהיגי אופוזיציה רבים נעצרו בטענה של תכנון מרד כנגד המשטר.
נורמן קאזנס
סוגיית הניסויים הגרעיניים ופירוק הנשק
בשנות ה-1960 הוביל קאזנס, בעזרת מימון על ידי קרן פורד וקרן קטרינג, את פורום ועידות דארטמות' האמריקאיות-סובייטיות בהן השתתפו אקדמאים מובילים מברית המועצות ומארצות הברית על מנת לדון ביוזמות שלום ולהוות ערוץ הידברות בלתי רשמי בין ממשלות שתי המעצמות. קאזנס מילא בדרך זו שליחויות פרטיות מטעם נשיאי ארצות הברית, דווייט אייזנהאואר ג'ון פיצג'רלד קנדי ולינדון ג'ונסון. הוא עצמו כתב מספר מסות על סוגיית השלום העולמי ופירוק הנשק הגרעיני וסייע לשיח שבין ברית המועצות, ארצות הברית והוותיקן על מנת להשיג הסכם סובייטי-אמריקאי להפסקת הניסויים הגרעיניים. קאזנס נאבק גם נגד זיהום האוויר, הפרסומות לסיגריות, נגד ביטויי אלימות באומנויות הבמה. כמה ממבקריו לעגו למשה שהם קראו שטחיותו וגם להערצתו המתמדת לארגון אומות המאוחדות
אסטרטגיה שיווקית
ניתוח SWOT
O-הזדמנויות: אלמנטים בסביבה כי העסק או הפרויקט יכול לנצל את היתרון שלה
טיאגו פריירה
חייו
באולימפיאדת בייג'ינג (2008) סיים פריירה במקום רביעי במשחה ל-200 מטר מעורב אישי בתוצאה של 1:58.14 דקות, בשלב חצי הגמר הוא קבע תוצאה של 1:58.06 דקות ועלה מהמקום השלישי, ובמקום שמיני במשחה ל-400 מטר מעורב אישי בתוצאה של 4:15.40 דקות, בשלב חצי הגמר הוא קבע תוצאה של 4:11.74 דקות. לאחר המשחקים עזב את ברזיל, והחל להתאמן בארצות הברית.
באליפות העולם שנערכה ברומא ב-2009 שוב סיים פריירה במקום הרביעי במשחה ל-200 מטר מעורב אישי, בשיא דרום אמריקאי חדש, 1:55.55 דקות. גם במשחה למרחק הכפול סיים במקום הרביעי בשיא דרום אמריקאי חדש, 4:08.86 דקות. במשחה השליחים ל-200X4 מטר חופשי סיים עם הנבחרת במקום העשירי.
אדם המזיק
חומרות נוספות
דינים נוספים שישנם באדם המזיק בשונה משאר המזיקים הוא לעניין מקום בו בוצע הנזק. באדם המזיק לעולם אין הבדל אם הנזק נעשה ברשות הניזוק או שהניזוק בא לרשותו של המזיק ושם פגע בו בעל הבית.
איימי מאן
קריירת הסולו
לאחר פירוק הלהקה יצאה מאן לקריירת סולו. בשנת 1993 יצא אלבום הסולו הראשון שלה Whatever. למרות שזכה לביקורות טובות, האלבום לא הצליח במיוחד והגיע רק למקום ה-127 במצעד האלבומים האמריקאי. שנתיים לאחר מכן הוציאה מאן את אלבומה השני I'm With Stupid. גם במקרה זה זכה האלבום לביקורות טובות אך להצלחה חלקית בלבד מבחינה מסחרית. עם זאת, שירה של מאן That's Just What You Are מתוך האלבום נכלל בפס הקול של הסדרה הפופולרית דאז מלרוז פלייס והגביר את החשיפה הציבורית שלה.
ואוט פולס
ביוגרפיה
פולס נודע בעיקר כפועל (דומסטיק). הוא היה הפועל הבכיר של כריסטופר פרום במהלך ניצחונו בוואלטה אספנייה 2017 ובג'ירו ד'איטליה 2018.
אומגה פארמה קוויק סטפ (2014)
ב-2014 הצטרף פולס אל הקבוצה הבלגית אומגה פארמה קוויק סטפ. הוא סיים תשיעי בסטראדה ביאנקה, ניצח את הקטע הרביעי וסיים במקום העשירי הכללי בוואלטה אל פאייס ואסקו. הוא ערך את הופעת הבכורה שלו בג'ירו ד'איטליה וסיים במקום ה-21 הכללי. בהמשך השתתף גם בוואלטה אספנייה וסיים במקום ה-38 הכללי.
קטנגה (מדינה)
מקורותיה של מדינת קטנגה
זמן קצר לאחר פירוקה של קונגו הבלגית בתוהו ובוהו שנוצר, הכריז הנשיא מואיז צ'ומבה על עצמאותה של קטנגה, אחד המחוזות העשירים בקונגו אשר תרם כמעט חמישים אחוז מהכנסות המדינה של קונגו. לגרסת צ'ומבה ועוזריו, צעד זה נועד להרחיק את האזור מהכאוס ששרר בקונגו ומכיוון שראש ממשלת קונגו פטריס לומומבה פנה לעזרת משטרים קומוניסטים. ממשלת קטנגה פנתה לסיוע צבאי בלגי כדי לתמוך בהצהרת העצמאות החד-צדדית. צ'ומבה אף פנה לעזרת ארצות הברית, כיוון שחש כי קיימת דאגה אמריקאית מכך שברית המועצות תנצל את המשבר בקונגו לצורך הרחבת השפעתה באפריקה.
משלוח כוחות האו"ם
חוסר הנכונות של כוח האו"ם להתערב בפרישת קטנגה הניעו את ממשלת קונגו לנסות ולהשתלט על השטח באמצעות כוחותיה. ב-27 באוגוסט נכנסו כוחות צבא של קונגו לקטנגה, כשהם נוסעים בכלי רכב שונים מתוצרת סובייטית. הכוחות, אשר פתחו במסע אונס ורצח של כפרים בהם עברו, נסוגו עד מהירה לנוכח כוחות צבא קטנגה בפיקוד קצינים אירופים. מבצע צבאי זה הוביל להידרדרות נוספת ביחסים שבין קונגו לקטנגה.
מלחמת שכירי החרב
בחודש פברואר 1961, בניסיון לחזק את שלטונו, גייס צ'ומבה יותר ויותר שכירי חרב ממדינות שכנות כדי לתגבר את הז'נדרמריה. "בעיית שכירי החרב", כפי שכונתה בקהילה הבינלאומית, הפכה למקור דאגה מרכזי לכוחות האו"ם בקונגו. בצבא קטנגה היו כבר קצינים בלגים וכוח של למעלה ממאה מתנדבים ממוצא בלגי היוו כוח מיוחד בשליטתו הישירה של צ'ומבה. כוחות אלה קיבלו חיזוק של כחמש מאות שכירי חרב מבריטניה, רודזיה, צרפת ודרום אפריקה. רבים מהם התמנו למפקדים בז'נדרמריה ואחרים הצטרפו לכוח שכונה "הפלוגה הבינלאומית", שבה לוחמים לבנים דרום אפריקאים היוו רוב. בין שכירי החרב הצרפתים היו חיילים מקצועיים שלחמו במלחמת אלג'יריה. עד מהירה פרצו קרבות בין אזרחים קטנגים וכוחות שכירי החרב לבין כוחות האו"ם, לאחר שהאו"ם שלח כוח של כ-5,000 חיילים מבריגדה 99 של צבא הודו לעיר הבירה. ב-5 באפריל 1961 גינה מזכיר האו"ם את שכירי החרב הבלגים על מעשיהם בקטנגה ואת צ'ומבה על שהסית את הציבור בקטנגה נגד כוחות האו"ם. שלושה ימים אחר כך פרצו עימותים נוספים כאשר כוחות שכירי חרב בלגים ודרום אפריקאים תקפו את העיירה קבלו, בצפון קטנגה, השייכת לשבט בלבואה ואף את כוחות האו"ם מצבא אתיופיה שהוצבו בעיירה. במהלך הקרבות נתפסו כשלושים שכירי חרב ופורקו מנשקם. רק ב-30 באפריל הסכים הממשל בקטנגה להפסיק את הפעולות הצבאיות נגד כוח האו"ם.
פיליפסבורג (סנט מארטן)
תיירות
אטרקציית הקנייה העיקריות וחזיות הרחובות היפים נמצאים בלב ליבה של העיר. גם נמל  פיליפסבורג הוא נמל מבוקר על ידי ספינות שיט רבות, ספינות כמו Celebrity Solstice, Crown Princess דיסני מג'יק, ומאז 2010 גם ספינות כגון Oasis of the Seas ו- Anthem of the Seas.
תחבורה
הנמל מפורסם ברחבי העולם בשל היותו קרוב לחוף הים ותמונות מקרוב של נחיתת מטוסים, הנמל עצמו הפך עבור רבים סיבה בפני עצמה לבקר.
סרגיי פסנקו (האב)
קורות חייו
פסנקו נולד בקייב. הוא בוגר אוניברסיטת קייב בחינוך גופני.
אנדריי לברוב
אנדריי לברוב (ברוסית: Андрей Иванович Лавров; 26 במרץ 1962) היה שחקן כדוריד סובייטי ורוסי בעמדת שוער. הוא זכה ב-3 מדליות זהב אולימפיות והשתתף ב-5 אולימפיאדות תוך הגנת שער של 3 נבחרות (ברית המועצות, חבר המדינות, רוסיה). לברוב נחשב לגדול שחקני כדוריד של רוסיה ומהגדולים בעולם.
פירנצה
ימי הביניים המוקדמים
מושבה של הבישופות מהמאה הרביעית לערך. העיר הייתה בשלטון ביזנטי ואוסטרוגותי לסירוגין אחרי ששתי הממלכות נלחמו על שליטה בעיר רק כדי להפסיד אותה שוב אחר כך. ברגעי שפל המלחמות על העיר צימקו את האוכלוסייה לרמות של 1,000 תושבים.
פירנצה במאה ה-20
אחרי שאוכלוסייתה הוכפלה במאה ה-19 כמות תושביה של פירנצה גדלה פי שלושה במאה ה-20 עם גידול משמעותי בתיירות, מסחר, כלכלה ותעשייה. במהלך מלחמת העולם השנייה העיר חוותה שלטון גרמני במשך שנה (בין 1943–1944). בזמן הנסיגה הגרמנית פירנצה הוגדרה "עיר פתוחה" (עיר שבעת מלחמה לא מוגנת על ידי הצבא השולט ומאויבה מצופה שלא ישתמש בהפצצות או נשק אחר לכיבושה) מה שמנע ממנה נזק משמעותי כתוצאה מהקרבות. החללים של בעלות הברית שנפלו בקרבות שהובילו למנוסת הכוחות הגרמנים מהעיר נקברו בבתי קברות שנמצאו מחוץ לעיר (אמריקאים במרחק 9 ק"מ מדרום לעיר, בריטים ובני הממלכה של בריטניה הגדולה כמה קילומטרים ממזרח למרכזו של הפלג הצפוני של הארנו).
ב 4 בנובמבר 1966 הוצף מרכז העיר על ידי הארנו ונגרם נזק משמעותי לעיר. לפחות 40 תושבים נהרגו ומיליוני יצירות אומנות וספרים נדירים נפגעו. השלטונות שידעו על שיטפון שצפוי היה להתרחש לא הזהירו את תושבי העיר כלל מלבד שיחת טלפון לצורפים וסוחרי התכשיטים בפונטה וקיו. מתנדבים מכל העולם הגיעו לעיר כדי לעזור להציל את הספרים והאומנות ומעשה זה העלה רעיונות חדשים לשימור יצירות אומנות. אחרי ארבעים שנה יש עדיין עבודות הרוסות המחכות לשחזור.
מרכז הקונגרסים של וושינגטון
אירועים מרכזיים
בשנת 2006 קבעה מועצת מחוז קולומביה כי מרכז הכנסים ייקרא על שמו של ראש העיר הראשון, וולטר א. וושינגטון. בשנת 2008 הוחלט להרחיב את המבנה ב-.
פרץ וזאן
ביוגרפיה
וזאן בעל תואר ראשון בהצטיינות בכלכלה ובלוגיסטיקה מאוניברסיטת בר-אילן ותואר שני בהצטיינות במדיניות ציבורית מאוניברסיטת בר-אילן.
פרסי בחירת הנוער 2009
טקס פרסי בחירת הנוער לשנת 2009 התקיים ב-9 באוגוסט 2009 באמפיתיאטרון גיבסון שבקליפורניה ושודר בערוץ פוקס. את הטקס הנחתה הלהקה האחים ג'ונאס ולאורכו הופיעו האומנים שון קינגסטון, מיילי סיירוס ובלאק אייד פיז, כמו גם האחים עצמם. האומנית בריטני ספירס קיבלה בטקס זה את פרס Ultimate.
אינגריד פלדמן
אינגריד פלדמן (בהולנדית: Ingrid Feldman; נולדה ב-23 ביולי 1973) היא דוגמנית עבר הולנדית-ישראלית.
קורות חיים
היא הגיעה לישראל בגיל 20, בעקבות בן זוגה הישראלי. בזמן שהייתה בחוף הים, גילה אותה צלם, והיא חתמה חוזה עם סוכנות לוק.
קימברלי (אוסטרליה)
גאוגרפיה
אזור קימברלי משתרע על שטח של כ-423,517 קילומטר רבוע, שטח הגדול פי 19 משטחה של מדינת ישראל ופי 3 משטחה של אנגליה. בצפון קימברלי קיים רכס הרים תלול ומחורץ העשוי אבן גיר, שתלוליותיו האופייניות נוצרו על ידי חריצת רוחות המונסון את ההרים. בקצהו הדרומי של האזור משתנים פני השטח והופכים להיות רמה ירוקה האופיינת לאזורים טרופיים והם משמשים לרעיית בקר. באזור זה הקרקע העשויה אבן חול רכה נתונה לסחופת גשמים רבה מה שגורם להצפות כבישים תכופות. מרבית שטחי החוף בצפון האזור קשים לרחצה עקב היותם מסולעים, וניתן למצוא שם מפלים רבים בהם מפלי מיצ'ל הידועים. מערב האזור נוח יותר וניתן לגשת לחוף, אולם גם שם ייתכנו שינויי גאות ושפל משמעותיים.
ספטימיוס סוורוס
ספטימיוס סוורוס והיהודים
לדברי המשפטן אולפיאנוס, סוורוס ואנטונינוס קרקלה התירו ליהודים "להגיע למשרות נכבדות – אך הטילו עליהם גם חובות, שאינן פוגעות באמונה התפלה שלהם". הכוונה היא למשרות השלטון העירוני, ובייחוד למשרת הדקוריון, ואילו ב"חובות" הכוונה לליטורגיה. בתקופת שלטונו של סוורוס הותר ליהודים לכהן במשרות פקידות ברחבי הערים בקיסרות. בני שושלתו הלכו אחריו והמשיכו את המדיניות האוהדת ליהודים שייתכן שהייתה תוצאה של הקרבה האתנית והתרבותית של השושלת השמית ליהודים.
ווספ (אונייה, 1807)
שירותה בצי האמריקני
"ווספ", בפיקודו של מאסטר-קומנדנט ג'ייקוב ג'ונס, המשיכה לסייר לאורך חופי המדינות התיכונות אחרי כניסת ארצות הברית למלחמה נגד בריטניה ביוני 1812. הקרב היחיד שניהלה במלחמה זו אירע באוקטובר 1812. ב-13 בחודש הפליגה מנהר דלאוור, ויומיים לאחר מכן נקלעה לסערה חזקה, שתלשה את מנור החלוץ שלה וסחבה למצולות שניים מאנשי צוותה. למחרת בערב נתקלה "ווספ" בשייטת אוניות בריטית, ולמרות ששתיים מביניהן נראו כאוניות מלחמה גדולות, הפליגה לעברה ללא היסוס. היא הצליחה להשיג את שיירת האויב למחרת בבוקר, אז גילתה כי מדובר בשש אוניות סוחר מלוות על ידי הסלופ (22 תותחים) אה"מ "פרוליק".
שירותה בצי הבריטי
"פיקוק" הייתה אחת מחמש אוניות מלחמה בריטיות שלכדה ב-21 באפריל 1814 את הבריג השוודית "מינרווה". ב-15 במאי חילצה משבייה את האונייה השוודית "פרובידנטיה", 4 תותחים, 400 טון ו-17 איש. היא נשבתה על ידי פריבטיר אמריקני במהלך הפלגתה מהאי אמליה אל ליסבון עם מטען של עצי אורן, ארז ועוד. באותו היום חילצה מן השבי גם את האונייה הרוסית "הנדריק", 8 תותחים, 80 טון ו-13 איש. "הנדריק" נלכדה בעת הפלגתה מן האי אמליה אל אמסטרדם, כשהיא נושאת מטען של עצי אורן וכותנה.
האישה בחלון (סרט, 2021)
הפקה
בספטמבר 2016 רכשה פוקס 2000 את זכויות ההסרטה לרומן בעל אותו שם מאת א. ג'. פין. במרץ 2018 הוכרז שג'ו רייט יביים את הסרט, מתוך תסריט מאת טרייסי לייטס. סקוט רודין ואלי בוש ישמשו כמפיקי הסרט. באפריל 2018 הצטרפה איימי אדמס לתפקיד הראשי בסרט. ביולי 2018 הצטרפו לקאסט ג'וליאן מור, ווייאט ראסל, גארי אולדמן ובריאן טיירי הנרי. באוגוסט 2018 הצטרפו פרד השינגר ואנתוני מקי לצוות שחקני הסרט.
שחרור
הסרט אמור היה במקור לצאת לאקרנים ב-4 באוקטובר 2019 על ידי אולפני המאה ה-20. עם זאת, ב-9 ביולי תאריך ההקרנה נדחה לשנת 2020, כאשר דיסני מתכננת לפרסם מחדש את הסרט בשל תגובת קהל שלילית בעקבות הקרנות המבחן. הסרט היה אמור לצאת לאקרנים ב-15 במאי 2020.
יחסי אוסטרליה–צרפת
היסטוריה
ב-6 ביוני 1864 שתי המדינות חתמו על ההסכם הראשון ביחס להסגרת מלחים עריקים. הקונסוליה של צרפת בסידני, שהייתה הייצוג הדיפלומטי הצרפתי הראשון באוסטרליה, נפתחה בשנת 1842 בעקבות צו של לואי פיליפ, מלך הצרפתים משנת 1839. מארק פאראמון היה הקונסול הצרפתי הראשון באוסטרליה. בשנת 1854 נפתחה במלבורן קונסוליה צרפתית שנייה. חברות ומוסדות צרפתים פתחו סניפים באוסטרליה, בנק נסיונל דה פריז, שהקים סניף באוסטרליה בשנת 1881, לה קורייר אוסטרליה בשנת 1892, אחר כך ברית פרנציסס דה מלבורן וסידני ב-1890 וב-1899.
בשנת 2003, צרפת ואוסטרליה חתמו על ההסכם להקמת תוכנית חג העבודה לצעירים. במקביל נחתמים גם הסכמים הנוגעים לטריטוריה הצרפתית בדרום אנטארקטיקה.
פוסט-סטרוקטורליזם
יישום חברתי של ההשקפה
הפוסט־סטרוקטורליזם ביקורתי מאוד כלפי הבניות חברתיות ואכן יישום בולט של ההשקפה הפוסט־סטרוקטורלית הוא בתאוריות מגדריות של פמיניסטיות מהגל השלישי ושל תאורטיקנים קווירים המבקשים לאתגר את מה שהם מזהים כהבניות מצומצמות ולא מבוקרות של מגדר, ומונחים כמו גזע או מוצא אתני, זהות מגדרית, נטייה מינית ולעיתים גם לאום ועוד; הבניות אותם הם מזהים כמזיקות והרסניות.
שדות כוח דכאניים
שדה כוח דכאני הוא אם כך הבניה קולקטיבית המדכאת בני אדם ו\או בעלי חיים אחרים ללא סיבה מוצדקת.
המשחתות מסדרת סקורי
המשחתות מסדרת סקורי (ברוסית: Эскадренные миноносцы проекта 30-бис; פרויקט 30bis) הן סדרת משחתות, אשר נבנו בברית המועצות עבור הצי הסובייטי בתקופה שלאחר מלחמת העולם השנייה. 70 משחתות מדגם זה נבנו בשנים 1949–1953.
במלחמות ישראל-מצרים
במלחמת יום הכיפורים הופעלו משחתות הסקורי לחסימת שייט בים התיכון ובים סוף. ב-22 באוקטובר 1973 נמצאו זוג ספינות מדגם סער 4 בפיקוד אלי רהב שסיירו בין כרתים לסיציליה במרחק של כחמישים מייל ממשחתת מצרית ונערכו לתקיפתה. האזור רחוק מטווחי מטוסי תקיפה של שני הצדדים. דיוני הפסקת האש היו בשלב מתקדם. מפקדת חיל הים הורתה לכח ספינות הסער להתרחק באמתלה של ים האגאי תדלוק מאונית העזר אח"י נגה שהמתינה בים האגאי. האיום נודע למצרים שהסיגו את המשחתת לנמל לובי.
מפגש נוסף באותה מלחמה היה בים סוף מול פורט סודאן. נוצר מגע בין משחתת סקורי מצרית ובין גוררת ישראלית חמושה. הדבר נודע לראש הממשלה גולדה מאיר ששללה את הפעולה ושלחה במיוחד את עוזרה יובל נאמן למפקדת חיל הים כדי לוודא שלא תבוצע תקיפה, זאת בשל חוסר הרצון לפתוח חזית בעיתוי הקרוב להפסקת האש ובמרחק גדול והסקורי ניצלה מפגיעה. מבחינת המצרים ביצעו משחתות הסקורי את תפקידם היטב.
המכון הפוליטכני של רנסלר
המכון הפוליטכני פועל באמצעות שישה בתי ספר המכילים 37 מחלקות. המכון בולט במיוחד בזכות לימודי ההנדסה, המחשוב, מינהל העסקים, טכנולוגיית מידע, מדעים, העיצוב והאומנויות. נכון לשנת 2017, הסגל ובוגרי המוסד כוללים 5 זוכי מדליית מדע לאומית, 8 מקבלי מלגות פולברייט וחתן פרס נובל לפיזיקה. זאת בנוסף על 17 חברי האקדמיה הלאומית למדעים, 25 חברי האקדמיה האמריקאית לאמנויות ומדעים ו-8 חברי האקדמיה הלאומית לרפואה. המכון הפוליטכני מדורג מאז 1970 בין 50 האוניברסיטאות האמריקאיות המובילות ביותר. בנוסף על כך, המכון חבר באיגוד האוניברסיטאות הטכנולוגיות העצמאיות.
קרולין מלוני
מלוני היא האישה הראשונה נבחרה במחוז שלה. ב-17 באוקטובר 2019 יושב ראש בית הנבחרים ננסי פלוסי בחרה במלוני להיות ממלאת מקום יו"ר ועדת הפיקוח והרפורמה בבית הנבחרים לאחר מותו של אלייז'ה קמינגס. היא נבחרה לרשת את קאמינגס באופן קבוע ב-20 בנובמבר. נכון ל-30 במרץ 2022, מלוני נמצאת במקום ה-20 בקונגרס מבחינת הוותק שלה.
קפיצה למים באולימפיאדת ריו דה ז'ניירו (2016)
תחרויות הקפיצה למים באולימפיאדת ריו דה ז'ניירו התקיימו בין התאריכים 7 באוגוסט עד ה-20 באוגוסט במרכז ספורט המים מריה לנק השוכן בבארה דה טיז'וקה, ריו דה ז'ניירו. התחרויות התקיימו בארבע קטגוריות: קפיצות ממקפצה בגובה 3 מטרים, קפיצות סינכרוניות ממקפצה בגובה 3 מטרים, קפיצות מפלטפורמה בגובה 10 מטרים וקפיצות סינכרוניות מפלטפורמה בגובה 10 מטרים. בכל קטגוריה התקיימו תחרויות נפרדות לגברים ולנשים, סה"כ התקיימו שמונה תחרויות שונות.
הארמייה השביעית (האימפריה הגרמנית)
היסטוריה
לאחר כניעת גרמניה בנובמבר 1918, הוחלט על פירוק הצבא הגרמני. בעקבות כך פורקה הארמייה השביעית ב-1 בינואר 1919.
צוטומו מיאזאקי
צוטומו מיאזאקי (ביפנית: 宮﨑 勤; באנגלית: Tsutomu Miyazaki; 21 באוגוסט 1962 – 17 ביוני 2008) היה רוצח סדרתי, נקרופיל וקניבל יפני אשר רצח ארבע ילדות צעירות בטוקיו ובסאיטאמה בשנים 1988–1989. זכה לכינוי רוצח האוטאקו לאחר שבביתו נמצאו אלפי סרטי אימה ופורנוגרפיה, אשר התקשורת תיארה באופן שגוי כאוספי אנימה ומאנגה. נידון למוות והוצא להורג בתלייה ב.
אריק בארונדו
אריק ברנבה בארונדו גארסיה (בספרדית: Erick Bernabé Barrondo García; נולד ב-14 ביוני 1991 בסן קריסטובל וראפאס) הוא אתלט גואטמלי המתחרה בהליכה. בארונדו הוא זוכה מדליית הכסף בהליכה ל-20 ק"מ באולימפיאדת לונדון (2012), והספורטאי הגואטמלי הראשון בהיסטוריה שזכה במדליה אולימפית.
חייו
בארונדו החל את דרכו הספורטיבית בריצות למרחקים. במהלך התאוששות מפציעה שסבל ממנה, התוודע לענף ההליכה, והחל להתאמן בו. בשנת 2011 התחרה לראשונה בתחרות בינלאומית, הגביע הפאן-אמריקאי בהליכה, וזכה במדליית כסף. בתוך חודשים ספורים שיפר את שיאו האישי בכחמש דקות, ובתחרות שנערכה בדבלין העמידו על 1:20.58 שעות. באליפות העולם באתלטיקה שנערכה באותה שנה בטגו סיים במקום העשירי, ובמשחקים הפאן אמריקאיים שנערכו בגואדלחרה זכה במדליית הזהב.
ברית הציונים הרוויזיוניסטים
הקמת התנועה
בקונגרס ה-15 (1927), לאחר הצטרפות חברים חדשים רבים לתנועת הצה"ר ובהשפעת מסעות הסברה של ז'בוטינסקי בבלקן ובולגריה, גדלה הסיעה ל-10 צירי קונגרס אשר קיבלו קולות של כ-8400 מצביעים.
המשבר בתנועה
לקונגרס הציוני ה-16 (1929) נכנסו 21 צירים של סיעת הצה"ר (מתוך 315 צירים, כלומר 6.6%). באותו קונגרס לא התקבלה הצעת הצה"ר להצהיר כי המטרה הסופית של הציונות היא הקמת מדינה עברית בארץ ישראל. ז'בוטינסקי ראה כי עמדות התנועה הציונית מעורערות ולא היה נלהב לעמוד שוב לבחירות לקונגרס ה-17. לטעמו על הצה"ר היה ליזום פעולות עצמאיות ולנטוש את ההסתדרות הציונית. מנהיגי הצה"ר ברובם התנגדו למהלך מעין זה, התנגדות שהובילו מאיר גרוסמן ורוברט שטריקר. הנהלת הצה"ר החליטה באפריל 1931 על פשרה לפיה אם בקונגרס ה-17 לא תתקבל ההצהרה כי מטרת הציונות היא יצירת רוב יהודי בארץ ישראל, תציע ההנהלה לוועידת הצה"ר העולמית לפרוש מההסתדרות הציונית.
כאמור הצעתה של הצה"ר לא התקבלה בקונגרס, אך הסכם הפשרה שנחתם בבולון בצרפת לא הוצא אל הפועל בשל התנגדות אישים בהנהלת התנועה. נוצר משבר בשל תמיכת חלקים רחבים מאוד בתנועת הצה"ר העולמית בעמדת ז'בוטינסקי.
אוניברסיטת הטכנולוגיה של דלפט
היסטוריה
ארגוני סטודנטים צמחו בקמפוסים מאז תחילתה של האוניברסיטה. הראשון שבהם הוקם ב-22 במרץ 1848.
נקודת נק
מקור השם
שמה של הנקודה ניתן לה על ידי הוועדה המייעצת לשמות אנטארקטיים.
קתרין מבריין
ג'ון סולסברי
בגיל 22 נישאה קתרין לג'ון סולסברי, אסקווייר, בנו של סר ג'ון סולסברי מִלֶווני (הלך לעולמו ב־1578), ממשפחת סולסברי המיוחסת שמושבה בלווני, דנבישייר. לפי ג'ון בולינג'ר, היו אלו כנראה "נישואי ילדים". נטען שקיים מכתב, שנכתב על ידי סולסברי הצעיר כשהיה בבית הספר וסטמינסטר, ובו הוא מזכיר את אשתו. הוא מת בסוף מאי או בתחילת יוני 1566. הם היו נשואים תשע שנים, ונולדו להם שני בנים:
ריברדייל (סדרת טלוויזיה)
רקע עלילתי
עלילת הסדרה מספרת את סיפורם של ארצ'י אנדרוז ושלושת חבריו, בטי קופר, ג'אגהד ג'ונס וורוניקה לודג', שגרים בעיירת ריברדייל השקטה והמנומנמת השוכנת על גדת הנהר הסוויטווטר ולומדים בתיכון המקומי. עם פתיחת העונה הראשונה, ארצ'י וחבריו מגלים שמתחת למעטה התמים של העיירה, העיירה ותושביה מסתירים סודות אפלים.
עונה 1
במהלך חופשת הקיץ, ביום העצמאות, התאומים בלוסום יוצאים לשייט בנהר הסוויטווטר, אך מתברר כי ג'ייסון, הקוורטרבק המקומי ונער פופולרי בתיכון ריברדייל, טבע בעקבות התהפכות הסירה ואילו אחותו, שריל, יצאה בשלום מהתאונה. עם תחילת שנת לימודיהם השנייה, ורוניקה לודג', בתו של היירם לודג', איש עסקים ומאפיונר שנאסר בעקבות אשמת מעילה, מגיעה לעיר ותופסת את תשומת לבו של ארצ'י ובמקביל, ג'אגהד ג'ונס, חברו הטוב ביותר של ארצ'י, מתחיל לכתוב רומן המספר על אירועי הקיץ בריברדייל. על אף שבין ארצ'י לבטי קופר וורוניקה מתפתח משולש אהבה, בטי וורוניקה הופכות במהרה לחברות. ביער, לאחר מפגש חפוז, קווין קלר ומוס מייסון מוצאים את גופתו של ג'ייסון על יד האגם, ומגלים שלמעשה הוא נורה בראשו. למחרת, שריל נעצרת בשל ראיות הנתיחה שלאחר המוות של ג'ייסון, שחושפות שהוא נרצח למעשה שבוע לאחר יום העצמאות, והיא מתוודה שהיא ניסתה לעזור לג'ייסון לברוח. בטי מפעילה מחדש את עיתון בית הספר, ה"בלו אנד גולד", ושולחת את ג'אגהד לחקור את הצופים שמצאו את שריל בנהר הסוויטווטר. במקביל, שריף קלר מגלה כי כל הראיות שלו נגנבו. בינתיים, ג'אגהד מציע לבטי לחקור את אחוזת ת'ורנהיל בחיפוש אחר רמזים, והשניים נתקלים בסבתם של ג'ייסון ושריל, רוז, שמגלה שג'ייסון ופולי, אחותה של בטי שנעלמה בנסיבות מסתוריות, היו מאורסים. ג'אגהד ובטי מסיקים שאביה, האל, אחראי לגנבת הראיות של השריף בעקבות היריבות בין משפחתה למשפחת בלוסום. חקירתם של בטי וג'אגהד מקרבת בין השניים, שאף מפתחים רגשות רומנטיים אחד כלפי השנייה ובמקביל מביאה אותם לפגוש פנים מול פנים את אחותה של בטי, פולי, שמוחזקת בכפייה במנזר האחיות החסד השקט, כשהיא לא מודעת למותו של ג'ייסון ונמצאת בחודש השביעי להריונה.
עונה 3
העונה נפתחת במהלך הכנותיהם של משפחתו וחבריו של ארצ'י אל המשפט בו דינו יוכרע. למרות הלחץ המשפטי, הרביעייה מחליטה לנופש במהלך סוף השבוע בו חל יום העבודה, ולאחר מכן, ארצי מסכים לקבל את הסכם הטיעון לריצוי שנתיים במרכז מעצר לנוער. בינתיים, בטי מביעה את מורת רוחה מ"החווה", כת מסתורית אליה אליס ופולי הצטרפו, ורוניקה פותחת מסבאה חדשה מתחת ל"פופ'ס שוקליט", ובאותו הלילה, לאחר שהתחיל לחשוד בהתנהגותו המוזרה של דילטון דוילי, ג'אגהד עוקב אחריו ומגלה אותו ואת בן בוטן ביער פוקס, כשהם חסרי הכרה מול טוטם שלד אליו דילטון התייחס כמלך הגרגוילים. עם מותו של דילטון, בטי וג'אגהד חוקרים את המשחק המסתורי ומגלים שלושה סמלים שנחרטו בגבו של דילטון. השניים מגלים שבן ודילטון השתתפו במשחק לוח, "גריפונים וגרגוילים", שהפך לקטלני. בינתיים, לאחר שהבינה כי ההיסטוריה חוזרת על עצמה, הרמיוני מכנסת את ההורים של ארצ'י וחבריו במשרדה של כדי לדון באירוע שהתרחש בצעירותם, עליו הם נשבעו שלא לדבר עליו לעולם. במקביל, בטי מתיידדת עם אוולין כדי לנסות ללמוד יותר על החווה ומופתעת לגלות שאליס סיפרה להם את כל סודותיהם המשפחתיים. בינתיים, העתקים של מדריך המשחק מונחים בלוקרים של כל תלמיד בתיכון ריברדייל, ואת'ל מכריזה בפני מלך הגרגוילים כי בקרוב כולם יצטרפו אליהם. לאחר שקדחת ה"גריפונים וגרגוילים" משתלטת על ילדי ריברדייל, אליס נפתחת בפני בטי על עברה ועל מעורבותה ומעורבותם של שאר ההורים במשחק וב"מועדון חצות", ומספרת לה שלאחר שמנהל התיכון נרצח בעקבות המשחק, הם נשבעו שלא לדבר על כך לעולם, וחושפת בפניה שעל אף שמעולם לא נודע מי הרוצח, חברי המועדון ידעו שאחד מהם הוא הרוצח.
ליהוק
תהליך ליהוק השחקן המתאים לדמותו של ארצ'י היה קשה, ואגירה-סאקאסה העיד על התהליך כי "אני חושב שבחנו [לתפקיד] כל בחור צעיר ג'ינג'י בלוס אנג'לס ממש באופן מילולי. זה [התהליך] בהחלט הרגיש ככה". צוות ההפקה ליהק את קיי. ג'יי. אפא רק שלושה ימים לפני שהם היו צריכים להציג מבחני מסך עבור הרשת, דבר שיצר מתח בימים האחרונים לקראת הצגת ההפקה לאולפנים.
צילומים
צילומי העונה החמישית החלו ב-14 בספטמבר 2020, והסתיימו ב-1 במאי 2021. זמן קצר לאחר תחילת צילומי העונה החמישית, הם הופסקו שוב בעקבות עיכוב בבדיקות לגילוי תחלואה במגפת הקורונה; אך התחדשו שבוע לאחר מכן. צילומי העונה השישית החלו ב-30 באוגוסט 2021 ועתידים להסתיים ב-1 ביוני 2022.
שיווק
ביולי 2016, צוות השחקנים ומפיקי הסדרה השתתפו בכנס הקומיק-קון, סן דייגו, על מנת לקדם את הסדרה, שם הם חשפו את שם הפרק הראשון - "פרק 1: גדת הנהר". הטריילר הראשון של הסדרה שוחרר בתחילת דצמבר 2016, בעוד טיזרים נוספים הגיעו מאוחר יותר באותו חודש ובתחילת 2017. "The CW" אף נתנו חסות למספר רב של קטעי וידאו, שמלמדים לבשל מאכלים פופולריים ביקום של "ארצ'י קומיקס".
מכון סטיבנס לטכנולוגיה
היסטוריה
במהלך מלחמת העולם השנייה מכון סטיבנס היה אחד מ-131 מוסדות אקדמיים שהכשיר צעירים לצי ארצות הברית. כאות הוקרה, נקראה על שם המכון ספינה - "SS Stevens Victory". האונייה נחנכה ב-29 במאי 1945, והייתה אחת מ-150 אוניות שנקראו על שם מוסדות אקדמיים בארצות הברית.
שכול
תולדות המילה שכול
בעברית החדשה חל צמצום במובן המילים שְׁכוֹל ושַׁכּוּל, והן משמשות בעיקר בקשר למוות במסגרת הצבא. שימוש זה עולה בקנה אחד עם שימושים מקראיים הקושרים בין מלחמה לשכול. הצירופים 'אב שכול' ו'אם שכולה' מתייחסים בעיקר להורים שבניהם נפלו במלחמה או במילוי תפקידם (וכיום גם בפיגועים ואף בתאונות דרכים), כמעט שאין משתמשים במילים בנוגע להורים שאיבדו את בנם או בתם במחלה או בתאונה בבית – בין בגיל צעיר לבין בגיל מבוגר.
מצד שני, חלה בעברית החדשה הרחבה: לא רק אֵם או אָב שאיבדו בן או בת, אלא גם משפחה בכלל, בני משפחה אחרים ואף גופים גדולים יותר. הרחבת המשמעות לקרובים אחרים קשורה כנראה לצמצום המשמעות שהוזכר: מכיוון ששם התואר שַׁכּוּל מתקשר בתודעת הדוברים בעיקר למוות בצבא וכדומה, כיום נהוג להשתמש בו גם לציון קרובים אחרים שאיבדו את יקיריהם בצורה זו – 'אח שכול', 'סב שכול', 'משפחה שכולה', 'בת זוג שכולה' וכדומה.
ימי זיכרון
המנהג לעלות לקברו של המנוח ביום השנה למותו אף הוא רווח בתרבויות שונות. בנוסף לימי זיכרון אישיים, מקיימות מדינות רבות ובהן מדינת ישראל ימי זיכרון ממלכתיים אחדים.
יציאה מארץ ישראל (הלכה)
יציאה מארץ ישראל הוא דיון הלכתי שעוסק בהגדרה המדויקת של מצוות יישוב ארץ ישראל: האם חלה חובה על אדם לשהות בכל רגע ורגע בארץ ישראל, או שמותר לצאת ממנה לתקופה קצרה לשם טיול בחוץ לארץ, פעילות כלכלית וכדומה.
במקרא
האזכור הראשון שרואה בשלילה התיישבות בחוץ לארץ מובא כבר במקרא בסיפור כיבוש הארץ והתנחלות השבטים, כאשר שבטי גד וראובן פנו אל משה בבקשה להתיישב בעבר הירדן, שהיה מקום מרעה נוח למקנה הרב שהיה ברשותם,
בתלמוד
במסכת כתובות נאמר:
התלמוד הירושלמי מציג לעומת זאת גישה ביקורתית יותר כלפי הבאים לארץ ישראל להיקבר בה:
יציאה לנופש
עם זאת, פוסקים אחדים הקלו לצאת לכל מטרה. בין האחרונים ניתן למנות את ר' יוסף מטראני שפסק כדעת התוספות שאם בכוונת היוצא לחזור לארץ - מותר לצאת למען כל מטרה. גם בין פוסקי דורנו נמצאו מתירים. הרב שלמה דייכובסקי טען שכשם שמתירים לצאת מהארץ כדי לצבור רווח כלכלי, כך יש להקל גם לצאת לצורך רווחת הגוף ורווחת הנפש, כלומר לצורך נופש. בדומה לכך כתבו הרב שמואל וואזנר והרב יצחק זילברשטיין שיש מקום להקל לצאת מארץ ישראל לזמן מועט לצורך טיול, אם הופכים זאת לדבר מצווה על ידי התבוננות בנפלאות הבריאה או לצורכי הבראה. בשם הרב יוסף שלום אלישיב הובאה עצה דומה, שהיוצא לנופש והבראה ישתדל להשפיע על יהודי לשמור איזה מצווה כדי שתיחשב נסיעתו לחו"ל כדבר מצווה.
IMS/DB
IMS/DB הוא בסיס נתונים היררכי של חברת IBM. האותיות IMS הן ראשי תיבות של Information Management System. ניתן להשתמש ב IMS תחת מערכת הפעלה z/OS על מחשבי המיינפריים של החברה. בסיס הנתונים IMS פותח ב 1966 עבור תוכנית אפולו, תוכנית חלל של ארצות הברית. בסיס הנתונים שפותח עבור תוכנית אפולו נקרא (Data Language Interface (DL/I. הוא היה בסיס נתונים עם פונקציונליות חלקית. ב DL/I השתמשו מאוחר יותר תחת מערכות הפעלה DOS/VSE, ששירתו ארגונים קטנים. IMS הוא בסיס נתונים בעל פונקציונליות מלאה, ששימש בעבר ומשמש גם היום ארגונים המשתמשים במערכות ההפעלה המיועדות למחשבי מיינפריים גדולים, כלומר: מערכות הפעלה MVS, OS/390 ו z/OS ומערכות הפעלה שקדמו להן.
לאחר שחברת IBM פיתחה את בסיס הנתונים DB2, הוא נעשה בסיס הנתונים האסטרטגי של החברה. DB2 הוא בסיס נתונים יחסי. המודל של בסיסי נתונים יחסי הוא הנפוץ בשוק. החברה הודיעה על הפסקת פיתוחים חדשים ב IMS/DB והמשך תמיכה בתחזוקת בסיס הנתונים וביצוע הרחבות פונקציונליות הכרחיות. למרות זאת ארגונים רבים המשיכו וממשיכים להשתמש בבסיס הנתונים בכלל ביצועיו הטובים. הביצועים הטובים באו לידי ביטוי במערכות גדולות. במקביל לפיתוח בסיס הנתונים פותח גם שרת יישומים שנקרא IMS/DC. השילוב בין שני המוצרים טוב, למרות זאת ארגונים רבים העדיפו להשתמש ב IMS/DB ביחד עם מוניטור הטרנזקציות CICS.
ערפילית הטבעת
היסטוריה
בשנת 1800, פרידריך וון האן גילה כוכב מרכזי עמום במרכז הערפילית. ב-1864, בחן ויליאם האגינס את הספקטרום של מספר ערפיליות וגילה שלחלק מעצמים אלה, כולל M57, ספקטרום בעל קווי פליטה חזקים, המאפיין גז בטמפרטורה גבוהה. האגינס הסיק מכך שערפיליות אלה לא מורכבות מכוכבים, כפי ששיערו קודם.
בית ברנרדה אלבה
הבימה 1951
יוצרים
שחקניות
ליביו דראגניה
קריירה פוליטית
ב-22 באפריל 2016, בעקבות עבירה של הונאת בחירות בעת משאל עם משנת 2012 שנועד להכריע בנושא הדחת הנשיא טראיאן בססקו, נידון דראגניה לשנתיים של מאסר על תנאי. בכך הכפיל בית המשפט העליון של רומניה את עונשו הקודם שנגזר עליו ב-15 במאי 2015. העונש הקודם הוא שהביא להתפטרותו מתפקידו המיניסטריאלי.
הירושימה
הִירוֹשִימַה (ביפנית: 広島市; בתרגום לעברית: "אי רחב") היא עיר מרכזית ביפן, בדרום-מערבו של האי היפני הונשו. שמה מקושר בעולם המערבי עם הפצצתה בפצצת האטום "ילד קטן" במהלך מלחמת העולם השנייה על ידי ארצות הברית. נכון ל-1 ביולי 2021 חיים בהירושימה 1.195 מיליון תושבים, שטחה 905 קמ"ר.
הטלת הפצצה ותוצאותיה
צופר אזעקה הופעל בתחילה בעיר, בעקבות מטוס בודד של חיל-האוויר האמריקני שנשלח לבדוק אם תנאי מזג האוויר מתאימים לתקיפה, ומשחלף, האזעקה פסקה. משהתרחק המטוס, תושבי העיר חזרו לשיגרה, דבר שהביא לתוצאות הרסניות בהרבה כשלהק המטוסים השני הגיע האזעקה כבר לא הופעלה ותושבים רבים שהו ברחובות.
מהראן ראדי
קריירת מועדונים
ראדי נולד וגדל בכפר סולם, ישראל, למשפחה ערבית-מוסלמית אדוקה. כרביעי בין שבעה ילדים לאחמד ראדי ובהיה לבית ח'דר. דודו הוא ג'מיל ח'דר, כדורגלן עבר בהפועל בית שאן. בנעוריו למד בנצרת, ולא שיחק כדורגל באופן מסודר עד שהגיע בגיל 18 לקבוצת הנוער של מכבי תל אביב.
תחילת הדרך בליגת העל
בעונת 2010/2011 חתם לעונה בהפועל עכו. ב-20 בספטמבר 2010 ערך את הופעת הבכורה שלו בקבוצה בניצחון 3–2 מול מכבי חיפה במסגרת גביע הטוטו. ב-11 בדצמבר כבש את שערו הראשון במועדון, בניצחון 3–0 מול בית"ר ירושלים במסגרת ליגת העל. עד סיום העונה תרם במסגרת הליגה חמישה שערים ושבעה בישולים.
בעונת 2011/2012 חתם לשלוש שנים בבני סכנין. ב-1 באוגוסט 2011 ערך את הופעתו הבכורה בתיקו 0–0 מול הפועל חיפה במסגרת גביע הטוטו. ב-27 באוגוסט כבש צמד בניצחון 4–3 על הפועל באר שבע במסגרת ליגת העל. הוא סיים את העונה עם 13 שערים ועשרה בישולים, והיה אחד מהאחראים העיקריים לכך שהקבוצה העפילה לפלייאוף העליון של ליגת העל.
הפועל באר שבע
בעונת 2017/2018 סבל מפיחות במעמדו בקבוצה אך שותף ב-32 משחקי ליגה בהם כבש שלושה שערים, וזכה עם הקבוצה באליפות שלישית ברציפות. ראדי הגיע להפועל באר שבע לאחר שזכה בשלוש אליפויות רצופות עם מכבי תל אביב, ובכך הפך לכדורגלן הראשון בישראל אשר זוכה בשש אליפויות רצופות. בתום העונה הסתיים חוזהו, והוא עזב את המועדון.
יחסי ישראל–קניה
מחידוש היחסים הדיפלומטיים ועד היום
בשנת 2006, בעקבות התמוטטות של בניין רב קומות בניירובי, והילכדותם של עשרות אנשים בין ההריסות, ישראל שלחה צוות חיפוש והצלה לקנייה, אשר מנה כשמונים איש, לרבות אנשי צוות רפואי.
בשנת 2013, ובמהלך הפיגוע בקניון וסטגייט, אשר התדרדר בהמשך לתרחיש בני ערובה, דווח כי ישראל שלחה חיילים על מנת לסייע לממשלת קניה להתמודד עם האירוע. בהמשך סייעה ישראל לרשויות הקנייתיות לחקור את פרטי האירוע, ואת זהותם של המעורבים בו.
באוגוסט 2019 שגריר קניה בישראל ומנכ״לית בית החולים וולפסון שבחולן דנו על הכשרת צוותים רפואיים ושיתוף פעולה רפואי בתחום ניתוחי לב וקרדיולוגית ילדים.
השפן הנכון
השפן הנכון
ב-2009 הוציאה השפן הנכון קליפ נוסף עם גלנדון ואיזבלה לשיר "הלילה", שבוצע יחד עם הזמרת יעל גיסיס. גם קליפ זה נשא אופי פרובוקטיבי, כיוון שכלל קטעי עירום (ללא הצגת איברי המין במפורש) ואנימציה שכללה נשים עירומות.
סגנון מוזיקלי
השפן הנכון יוצרת פאנק רוק על כל המשתמע מכך, אך משלבת בשיריה גם אלמנטים נוספים כגון מטאל, מוזיקה קלאסית, רגאיי ורוקבילי. כמו כן, חלק משירי הלהקה הם מלודיים ומלווים בנגינת גיטרה בלבד. מרבית הלחנים והטקסטים נוצרו על ידי יוצר הלהקה אריאל קרס. סמלה המסחרי של הלהקה הוא כובע קוסמים אשר מתוכו צצות אוזני ארנב והסמליל שלה מורכב ממלבנים היוצרים את השם "השפן הנכון".
יהושע הלר
ביוגרפיה
למד אצל רבי דוד טביל ממינסק, תלמידו של רבי חיים מוולוז'ין, ואצל אחיו הרב יחיאל הלר. בעת לימודיו בווילנה הכיר את רבי ישראל מסלנט ששכנע אותו ברעיונות תנועת המוסר. לאחר נישואיו לבתו היחידה של הצדיק הליטאי המפורסם בשם "ר' אליעזר מגרודנה", ישב ללמוד תורה בסמוך לבית הורי אשתו בגרודנה במשך שמונה עשרה שנים. הוא התמנה כמגיד מישרים של הקהילה היהודית הגדולה בגרודנה ושימש בתפקיד זה עד שנת ה'תרכ"ד, 1864, אז התקבל כרב בעיר פלאנגה, משרה שבה החזיק עשר שנים.
בשנת 1874, ה'תרל"ד, התמנה כרב העיר טלז, משרה שבה החזיק עד שנת 1879, ה'תרל"ט. הוא חיפש פרנסה אחרת כדי להיפטר מעול הרבנות וכבר בשנת 1878 השיג מינוי כמגיד מישרים של וילנה רבתי. הוא נסע לווילנה והחל לכהן בתפקידו החדש, אך כשחזר לטלז כדי לקחת את משפחתו לווילנה חלה במחלה קשה שאילצה אותו להתפטר מן המשרה החדשה ולהתמסר לטיפול בבריאותו. הוא נפטר בטלז ביום כ"ג בסיוון ה'תר"ם, 2 ביוני 1880.
כתביו
הרב הלר היה מפורסם בליטא כרטוריקן ובעל כישרון ספרותי, נחשב אחד מגדולי הדרשנים ומחבר פורה של ספרי מוסר ויהדות. חלק מפירושו על מסכת אהלות נחשב לבעל חשיבות רבה בפרשנות המסכת. הפירוש מצוטט על ידי פרשנים מסורתיים (כפירוש קהתי) ומהדורות מדעיות. בין ספריו:
הפיגוע בגזיאנטפ (אוגוסט 2016)
הפיגוע
נשיא טורקיה, רג'פ טאיפ ארדואן מסר כי 51 בני אדם נהרגו בפיגוע ו-69 נפצעו, בהם 17 במצב קשה. בין הנפגעים היה החתן, שנפצע באורח קל. למרות שאף ארגון לא נטל אחריות לפיגוע, האשים ארדואן את ארגון הטרור המדינה האסלאמית בביצועו. המחבל המתאבד היה ילד בן בין 12 ל-14.
לוחמי חרות ישראל
הפילוג מהאצ"ל
בעת פרוץ מלחמת העולם השנייה ב-1 בספטמבר 1939 היו רוב מנהיגי האצ"ל בכלא הבריטי לאחר שנעצרו ארבעה ימים לאחר פרסום "הספר הלבן" במאי 1939. הנהגת היישוב קראה לשתף פעולה עם הבריטים במלחמתם בגרמניה, ורבים מבני היישוב התגייסו לצבא הבריטי ועזרו לבריטים במאמץ המלחמתי. הנהגת התנועה הרוויזיוניסטית דגלה גם היא בהשתתפות במלחמה בנאצים, ובספטמבר 1939 הורה דוד רזיאל ממקום מעצרו על הפסקת הפעולות ההתקפיות של האצ"ל נגד הבריטים, כדי לא להפריע למהלך המלחמה נגד גרמניה וכדי להקדיש מקסימום של כוחות לעזרת אנגליה ובעלות בריתה.
הארגון והחברים בו
יוצאי הארגון התמודדו בבחירות לאספה המכוננת בשם "מפלגת הלוחמים" וזכו במושב אחד.
הפניות לשלטון הפשיסטי והנאצי
בסוף שנת 1940, נציג לח"י נפתלי לובינצ'יק נשלח לביירות, שם נפגש עם נציג השלטון הנאצי ורנר אוטו פון הנטיג ומסר הצעה בשם לח"י לקחת חלק פעיל במלחמה לצד גרמניה בתמורה לסיוע גרמני בהעלאת יהודים לארץ ישראל. פון הנטיג העביר את המכתב לשגרירות הגרמנית באנקרה, אך לא ידוע על תשובה רשמית למכתב מצד גרמניה. אנשי לח"י ניסו ליצור קשר עם הגרמנים בשנית בדצמבר 1941, אך ללא הצלחה. מטרת הארגון הייתה להילחם בבריטים שלא הסכימו להעלאת יהודים, על ידי פנייה לגרמנים אשר יעזרו בסיוע העלאת יהודים לארץ ישראל. הרעיון התבסס על בדיקת האינטרסים: הגרמנים לא רוצים את היהודים באירופה, ואילו הבריטים אינם רוצים את היהודים בארץ ישראל, ועל כן צריך להילחם קודם כל נגד האויב הבריטי כדי לפתוח את שערי ארץ ישראל לפליטים היהודים.
רציחתו של יאיר
ב-27 בינואר 1942 פרצו בלשי ה-C.I.D לדירה ברחוב דיזנגוף 30 בתל אביב בה שהו ארבעה אנשי לח"י. הם פתחו באש ופצעו אותם קשה. אברהם אמפר וזליג ז'ק נפטרו אחר כך מפצעיהם. השניים האחרים, יעקב לבשטיין ומשה סבוראי, נתפסו ונכלאו. לאורך השנים היו שהאשימו את סבוראי, וטענו כי פליטת פה שלו בעת ששכב בבית החולים תחת השגחת שוטרים בריטים היא שחשפה את מקום מחבואו של יאיר, סבוראי עצמו דחה טענה זאת בתוקף ואף ניהל שורה של משפטי דיבה נגד הטענה הזאת.
תנועת המרי העברי
עם סיום מלחמת העולם השנייה הסכימו ההגנה, האצ"ל ולח"י לכונן במשותף את "תנועת המרי העברי". (אוקטובר 1945). המבצעים המשותפים העיקריים של לח"י והאצ"ל מנובמבר 1945 עד יוני 1946 היו: התקפה על תחנת הרכבת המרכזית בלוד, התקפה על מרכזי הבולשת בירושלים וביפו, ניסיון לשחרר אסירים מבית הסוהר המרכזי בירושלים, התקפה על שדות תעופה בריטיים, כאשר לח"י השמיד מטוסים בריטיים בכפר סירקין.
עם הקמת המדינה
עם ההכרזה על עצמאות ישראל במאי 1948 הצטרפו לוחמי לח"י אל כוחות צה"ל. חלקם התרכזו בחטיבה 8 שבפיקוד יצחק שדה. רק בירושלים הם הוסיפו לפעול כארגון נפרד ושיתפו פעולה עם האצ"ל, בין היתר במתקפה על הכפר דיר יאסין. בספטמבר 1948 נרצח בירושלים מתווך האו"ם הרוזן ברנאדוט על ידי מתנקשים שלפי המשוער היו חברי לח"י. בעקבות ההתנקשות הכריזה הממשלה הזמנית על לח"י ארגון טרור, הארגון פוזר, חברים רבים נאסרו וראשי לח"י נידונו למאסר (אך שוחררו מאוחר יותר בחנינה כללית).
בשנת 1980 הכירה מדינת ישראל בתרומתו של לח"י וראתה בו גוף לוחם שסייע בתקומת המדינה. באותה שנה נוצר "אות לח"י" שהוענק לחברי המחתרת. צבעו אדום, שחור, אפור, כחול ולבן.
אלימלך
בתלמוד ובמדרש
לאחר זמן מת אלימלך."וימת אלימלך איש נעמי"(רות א,ג) - מכאן שאין איש מת אלא לאשתו (מסכת סנהדרין, גב)
עונת 2014 בגביע ליברטדורס
עונת 2014 בגביע ליברטדורס הייתה העונה ה-55 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-28 בינואר 2014 והתחרות הסתיימה ב-13 באוגוסט 2014. בתחרות השתתפו 38 קבוצות מכל מדינות חברי הארגון ומקסיקו.
מתכונת התחרות
בתחרות השתתפו 38 קבוצות:
Last Girl on Earth
שידורים והקלטות
שתיים מההופעות בסקוטלנד הוקלטו ושודרו באופן חלקי על ידי מספר תחנות רדיו ברחבי אירופה. המופע במנצ'סטר הוקלט ושודר בתחנת רדיו גרמנית. בנוסף, המופע ב-5 ביוני בפסטיבל הרוק של ריו במדריד, ספרד, שודר על ידי רשת טלוויזיה הספרדית TVE.
בהירות נראית
סקאלת הבהירות
סקאלת הבהירות היא סקאלה לוגריתמית הפוכה, כך שערך הבהירות יורד ככל שמקור האור בהיר יותר. בעקבות הסקאלה של פוגסון (לעיל), הפרש של 5 יחידות בהירות מוגדר כהבדל של פי 100 בשטף האור, ולכן הבדל ביחידת בהירות אחת הוא הבדל של פי בשטף האור. הקשר בין שטף כוכב לבהירותו נתון בנוסחה: ZP הוא קבוע שנקרא נקודת האפס של סולם הבהירות (ובאנגלית: Zero Point). מקורו של המקדם 2.5 בכך שבנוסחה נעשה שימוש בלוגריתם עם בסיס 10, כפי שמקובל בהנדסה. 2.5 הוא 5 מחולק ב-2, באשר מקורו של ה-5 בשורש החמישי שבו השתמש פוגסון; וה-2 הוא הריבוע של 10 כדי לקבל 100, שהוא גורם ההכפלה שהציע פוגסון.
בנוסחאות שלעיל מופיע יחס בין שני גודלי שטף, ואין חשיבות ליחידות בהם הוא מבוטא. בצורה זו שינויים במערכת המדידה, גובה הכוכבים מעל האופק או מידת זיהום האור מאבדים מהשפעתם, כך שאין צורך לכייל את הסקאלה מחדש בעת מדידת בהירותו של עצם לא מוכר, וניתן להסתפק בהשוואת השטף שלו לשטף של כוכבים מוכרים, דבר המהווה יתרון גדול.
הקשר לבהירות המוחלטת
הבהירות תלויה במרחק של גרם השמים מכדור הארץ; וכן בבהירות המוחלטת (M) של גרם השמיים, שמושפעת מאופי פליטת האור שלו.
אמסטרדם
המאה ה-16 וה-17
עם גילוי העולם החדש, בזכות המרכז העירוני המפותח שבעיר, העובדים הזמינים והנמל המפותח, הפכה העיר לציר ברשת של אפיקי מסחר, חרף שליטת הפורטוגזים בדרכי המסחר ליבשת אמריקה. אל העיר זרמו עצים, פרוות, דגים, תבלינים ובדים רבים. הבדים יוצרו בבתי העניים שבעיר והעיר אף הפכה למרכז אריגים. באמצע המאה ה-16 אמסטרדם הייתה למרכז של שרשרת ערים מפותחות באזור, המקושרות ביניהן באמצעות נהרות ותעלות מים, והמעבירות סחורות, ידע ואנשים מאחת לשנייה.
במאה ה-20 וה-21
במלחמת העולם הראשונה נותרה הולנד נייטרלית, אולם היה מחסור במזון בעיר, ובדלק (שהיה אמצעי חשוב לחימום בחורף) שהובילו למהומות אזרחיות ופגיעות בנפש. אחת מהמהומות נקראה "מרד תפוחי-אדמה" בה אנשים פרצו ושדדו חנויות כדי למצוא מזון.
בשנות ה-60 של המאה ה-20 הונהגה באמסטרדם מדיניות של העלמת עין משימוש בסמים קלים (אם כי רשמית הוא עדיין בלתי חוקי), דבר שהגביר תיירות אל העיר והביא לבואם של היפים רבים.
יהודים באמסטרדם
תולדות הקהילה היהודית הם חוט השידרה של תולדות יהודי הולנד בכלל. בשל הסובלנות ששררה בעיר במהלך מלחמות הדת שנפוצו באירופה ומחמת הרדיפות של דתות אחרות על ידי הכנסייה הקתולית, הגיעו פליטים רבים לאמסטרדם, ובהם יהודים עשירים שנמלטו מספרד ופורטוגל, וכן סוחרים הוגנוטים שנמלטו מאנטוורפן ומצרפת.
שלטון מקומי
עד שנת 2010, הייתה העיר מנוהלת על ידי ראש עיר ומועצת עירייה. כמו כן הייתה מחולקת ל-15 רבעים, בהם מועצת רובע מנהלת את ענייני הרובע. חמישה עשר הרבעים הם:
השכלה
בתחילת המאה ה-17 נוסד באמסטרדם ההורטוס בוטניקוס - הגן הבוטני העתיק בעולם.
באמסטרדם ממוקם המוסד הבינלאומי של אמסטרדם למדעי החברה (Amsterdam's International Institute of Social History) - אחד המוסדות המובילים בעולם בתחום זה. באמסטרדם פועלות כיום שתי אוניברסיטאות:
המלכודת (סרט)
תקציר העלילה
ד"ר טובי גרין (ברוס גרינווד) הוא פסיכיאטר עצמאי אשר נמשך בהדרגה לתוך משחק מוחות פסיכולוגי עם מייקל (בגילומו של קסבייה דולן), שאותו הוא מתשאל בנוגע להיעלמותו של עמיתו של גרין, ד"ר לורנס (קולם פאור). מייקל, גבר צעיר ומופרע, בנו של זמרת אופרה ואב מרוחק אותו הוא ראה רק פעם אחת, הוא בעל הילה של קסם על עצמו ומציג סימני רציונליות ואינטליגנציה שמושכים הרופא עמוק אל תוך העלילה, למרות אזהרותיה של האחות הראשית סוזן פיטרסון (קתרין קינר) כדי לשמור על מרחק מן המטופל.
נס הדגים
סיפור הנס
ישו נראה אל תלמידיו פעמים אחדות לאחר מותו על הצלב ותקומתו מן המתים. יום אחד, בפעם השלישית, הוא נראה אליהם בנסיבות מיוחדות: לאחר ששמעון פטרוס, תלמידו האוהב והמסור ביותר של ישו החליט שהוא רוצה לצאת לדייג לילי, משהו שהוא היה רגיל לעשות כמשלח יד. הצטרפו אליו עוד שישה מתלמידי ישו: תומא, נתנאל, יעקב, יוחנן ועד שניים מן התלמידים. הם לא הצליחו בדיג ובבקר עם האור הראשון הם החלו לחזור לכיוון החוף. מרחוק נראתה להם על החוף דמותו של שקראה לעברם ואמרה "בני, האם יש לכם דגים שאפשר לאכול? הם לא זיהו אותו וענו שלא. ואז אמר להם ישו, השליכו את המכמורת בצד ימין של הסירה שלכם ותמצאו. הם עשו כדבריו ולכדו דגים בכמות כה גדולה שלא הצליחו להעלות את המכמורת מלאת הדגים לסירה. אחד התלמידים שישו אהב במיוחד (כנראה יוחנן בן זבדאי אחי יעקב) זיהה שמדובר בישו, והוא אמר לשמעון פטרוס: "זה האדון!". פטרוס שהיה עירום התלבש וקפץ מיד לים וחתר בשחייה לעבר החוף. (היבט של הסיפור שמודגם לעיתים קרובות באמנות הנוצרית), בעוד שאר התלמידים שנותרו המשיכו לחתור לעבר החוף עם כל שלל הדגים. המכמורת הייתה מלאה ב-153 דגים גדולים, ועל אף ששלל הדגים היה כבד (הדגים היו גדולים מאוד) המכמורת לא נקרעה. כולם עלו ליבשה ופגשו את ישו שכבר הכין מדורה עם דגים שהיו לו וניצלו על הגחלים ולחם. ישו ביקש שיוסיפו עוד מן הדגים שלכדו זה עתה לגחלים הבוערות, והזמין אותם לסעוד יחד אתו, ישו הציע להם מן הדגים הצלויים ומן הלחם. התלמידים ידעו שהוא ישו, האדון, ולכן אף לא עלה על דעתם לשאול אותו מי הוא.
הנרי האנטר הול
קריירה
בשנת 2022 גילם את דמותו של מרקוציו (אנ') בסרט "רוזלין" שמבוסס על רומן הנעורים משנת 2012, "When You Were Mine" מאת רבקה סרל, שבעצמו נכתב בהשראת הטרגדיה "רומיאו ויוליה" מאת ויליאם שייקספיר. באותה השנה גילם את דקוטה במיני-סדרה "הצופה".שנוצרה על ידי ראיין מרפי ואיאן ברנן עבור נטפליקס. פורסם כי מיני-סדרה זו תשובה לעונה שנייה.
אירועי הדמים בנובוצ'רקסק
אירועי הדמים בנובוצ'רקסק (ברוסית: Новочеркасский расстрел) היו אירועים בעיר נובוצ'רקסק ב-1-2 ביוני 1962 ובמהלכם נערכו הפגנות על ידי תושבי העיר שהסתיימו בירי והריגת כמה עשרות מפגינים.
רקע
בתחילת שנות ה-60 המצב הכלכלי בברית המועצות היה גרוע. ב-1 בינואר 1961 בוצעה רפורמה מוניטרית. בעקבות טעויות ניהוליות של ראשי השלטון היו קשיים באספקת מזון לתושבי הערים. באביב 1961 המחסור היה כה חמור שניקיטה חרושצ'וב לראשונה נתן אישור לרכישות דגנים ממדינות אחרות. בסוף מאי 1962 הוכרז על עליית מחירי בשר ומצרכים נלווים בכ-30% ושל חמאה בכ-25%. בעיתונות הסובייטית צוין שעליית המחירים בוצעה בעקבות בקשות הפועלים.
1 ביוני
בשעה 10 בבוקר כ-200 פועלים של אחד מאולמות הייצור הפסיקו את עבודתם ודרשו עליית התשלומים. בשעה 11 הם החלו להתקרב לבניין הנהלת המפעל ולאחר הצטרפות עובדים מאולמי ייצור נוספות התווספו כ-1000 עובדים. מנהל המפעל בוריס קורוצ'קין התחיל לדבר עם המפגינים, אך כאשר הוא ראה מוכרת עוגיות הוא אמר "נאכל את העוגיות ביחד". ביטוי זה התפרש כמתנשא וגרם להתלקחות. לעובדי המפעל הצטרפו פועלים ממפעלים סמוכים ויחד הם חסמו מסילת ברזל ראשית שחצתה את העיר.
יצחק צבאח
רבי יצחק צבאח היה רב, דיין וראש ישיבה מרוקאי וממנהיגי הקהילה היהודית בירושלים בשלהי המאה ה-16 ובמחצית הראשונה של המאה ה-17. במקביל לתפקידיו הוא שימש גם סופר בית הדין וחיבר את הספר "תיקון סופרים", בו נוסח טופסי השטרות.
עונת 2016 בגביע ליברטדורס
מתכונת התחרות
בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.
במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך.